อาฒยา ฐิติกุล

อาฒยา ฐิติกุล ชื่อเล่น จีน, จีโน่ เป็นนักกอล์ฟชาวไทย ปัจจุบันเล่นอยู่ใน แอลพีจีเอ ทัวร์ และ เลดีส์ ยูโรเปี้ยน ทัวร์ อาฒยาเป็นนักกอล์ฟที่อายุน้อยที่สุดในโลกที่ชนะการแข่งขันกอล์ฟอาชีพ โดยเธอชนะการแข่งขัน เลดีส์ ยูโรเปี้ยน ไทยแลนด์ แชมเปี้ยนชิพ เมื่อวันที่ 9 กรกฎาคม พ.ศ. 2560 ในขณะที่เป็นนักกอล์ฟสมัครเล่น และมีอายุเพียง 14 ปี 4 เดือน 19 วัน นอกจากนี้ อาฒยายังคว้าเหรียญทอง ประเภททีมผสมในกีฬากอล์ฟในโอลิมปิกเยาวชนฤดูร้อน 2018 ที่ประเทศอาร์เจนตินา 

อาฒยา คว้าแชมป์ในแอลพีจีเอ ทัวร์เป็นครั้งแรก ในการแข่งขันเจทีบีซี คลาสสิก ที่เมืองคาร์ลสแบด รัฐแคลิฟอร์เนีย เมื่อวันที่ 27 มีนาคม พ.ศ. 2565

ณ เดือนมกราคม พ.ศ. 2566 อัฐยาได้สร้างชื่อเสียงให้กับตัวเองในฐานะนักกอล์ฟอาชีพหญิง โดยคว้าแชมป์ LPGA Tour สองครั้ง และ Ladies European Tour สี่ครั้ง ความสำเร็จเหล่านี้สะท้อนให้เห็นถึงความสม่ำเสมอ ทักษะ และความสามารถในการแข่งขันที่ประสบความสำเร็จในทัวร์ต่างๆ ของเธอ ซึ่งยิ่งตอกย้ำชื่อเสียงของเธอบนเวทีกอล์ฟระดับโลก

 ประวัติ 
อาฒยา เกิดเมื่อวันที่ 20 กุมภาพันธ์ พ.ศ. 2546 ที่อำเภอบ้านโป่ง จังหวัดราชบุรี เป็นบุตรของคุณพ่อมนตรี และคุณแม่ศิริวรรณ ฐิติกุล อาฒยาในวัยเด็กเป็นโรคภูมิแพ้ ครอบครัวจึงหาทางเสริมสร้างภูมิต้านทานให้แข็งแกร่งขึ้นด้วยการให้หัดเล่นกีฬาสักอย่างหนึ่ง โดยคุณปู่ ณัฐพงศ์ ฐิติกุล ให้เลือกระหว่างกอล์ฟกับเทนนิส ซึ่งทั้งคู่เป็นกีฬาที่สามารถต่อยอดเป็นอาชีพได้ในอนาคต อาฒยาซึ่งเคยดูการแข่งขันเทนนิสทางโทรทัศน์บ่อย ๆ คิดกับตัวเองว่า หากเล่นเทนนิสจะต้องวิ่งไปมาตลอดเวลาคงเหนื่อยเกินไป จึงตัดสินใจเลือกกอล์ฟซึ่งเป็นกีฬาที่ดูเหนื่อยน้อยกว่าแทน เธอจึงได้หัดเล่นกอล์ฟเมื่ออายุ 6 ขวบ

 นักกอล์ฟสมัครเล่น 
อาฒยา เริ่มเป็นที่จับตามองของวงการกอล์ฟทั่วโลก เมื่อเธอชนะการแข่งขัน เลดีส์ ยูโรเปี้ยน ไทยแลนด์ แชมเปี้ยนชิพ 2017 ซึ่งเป็นรายการใน เลดีส์ ยูโรเปี้ยน ทัวร์ เมื่อวันที่ 9 กรกฎาคม พ.ศ. 2560 ทำให้เธอเป็นนักกอล์ฟที่มีอายุน้อยที่สุดในโลกที่ชนะการแข่งขันกอล์ฟอาชีพ ในวัยเพียง 14 ปี 4 เดือน 19 วัน

อาฒยา ได้เหรียญทอง 2 เหรียญ จากการแข่งขันกอล์ฟ ประเภทบุคคลหญิง และทีมหญิง ในกีฬาซีเกมส์ 2017 ที่ประเทศมาเลเซีย และได้เหรียญทอง จากการแข่งขันกอล์ฟประเภททีมผสมในโอลิมปิกเยาวชนฤดูร้อน 2018 ที่ประเทศอาร์เจนตินา

อาฒยา ชนะการแข่งขันกอล์ฟอาชีพรายการที่ 2 ในขณะที่ยังเป็นนักกอล์ฟสมัครเล่น เมื่อเธอชนะการแข่งขัน เลดีส์ ยูโรเปี้ยน ไทยแลนด์ แชมเปี้ยนชิพ 2019 ในเดือนกรกฎาคม พ.ศ. 2562 เป็นการชนะการแข่งขันรายการนี้เป็นครั้งที่ 2 ในรอบ 3 ปี โดยในขณะนั้นเธอมีอายุเพียง 16 ปี
 นักกอล์ฟอาชีพ 
อาฒยา เริ่มเป็นนักกอล์ฟอาชีพ เมื่อเดือนมกราคม พ.ศ. 2563 เธอเริ่มแข่งขันใน เลดีส์ ยูโรเปี้ยน ทัวร์

ในวันที่ 27 มิถุนายน พ.ศ. 2564 อาฒยา ชนะการแข่งขัน เลดีส์ ยูโรเปี้ยน ทัวร์ เป็นครั้งที่ 3 เมื่อเธอชนะการแข่งขัน ทิปสปอร์ต เช็ก เลดีส์ โอเพ่น ที่ประเทศเช็กเกีย และได้รับสิทธิ์ในการแข่งขันรายการกอล์ฟเมเจอร์ 2 รายการ ได้แก่ เอวิยอง แชมเปี้ยนชิพ และ เอไอจี วีเมนส์ โอเพ่น อาฒยาคว้าแชมป์ เลดีส์ ยูโรเปี้ยน ทัวร์ รายการที่ 4 ของเธอ และเป็นรายการที่ 2 ของปี ในการแข่งขัน วีพี แบงค์ สวิส เลดีส์ โอเพ่น เมื่อเดือนกันยายน พ.ศ. 2564 ที่ประเทศสวิตเซอร์แลนด์

อาฒยา จบฤดูกาลด้วยผลงานแชมป์ 2 รายการ, รองแชมป์ 3 รายการ และอยู่ใน 10 อันดับแรก อีก 9 รายการ ทำให้เธอคว้ารางวัลคะแนนรวมสูงสุด ตลอดฤดูกาลของ เลดีส์ ยูโรเปี้ยน ทัวร์ และรางวัลรุกกี้ ออฟ เดอะ เยียร์ (รางวัลสำหรับผู้เล่นใหม่ที่ทำคะแนนรวมได้สูงสุด) ทำให้เธอเป็นผู้เล่นที่อายุน้อยที่สุดที่ได้รับรางวัลคะแนนรวมสูงสุด ตลอดฤดูกาลของ เลดีส์ ยูโรเปี้ยน ทัวร์

อาฒยา ขึ้นแท่นเป็นนักกอล์ฟหญิงอันดับหนึ่งของโลก เมื่อวันที่ 31 ตุลาคม 2565และได้รับการยกย่องให้เป็นดาวรุ่งพุ่งแรงที่สุดในวงการกอล์ฟ  เธอได้รับรางวัลนักกอล์ฟหน้าใหม่ยอดเยี่ยมแห่งปีของ LPGA Tour ประจำปี 2565

อาฒยา กลับมาครองตำแหน่งมือ 1 ของโลกกอล์ฟหญิงอีกครั้งในเดือนสิงหาคม 2568

 รายการที่ชนะการแข่งขันกอล์ฟอาชีพ (21) 
 แอลพีจีเอ ทัวร์ (8) 
ลำดับวันที่การแข่งขันคะแนนพาร์ระยะห่างรองชนะเลิศเงินรางวัลที่ได้รับ (USD)127 มีนาคม 2565เจทีบีซี คลาสสิก69-70-69-64=272−16เพลย์ออฟ นันนา เคิร์สต์ แมดเซ่น225,000225 กันยายน 2565วอลมาร์ท อาร์คันซอ แชมเปี้ยนชิพ67-61-68=196−17เพลย์ออฟ แดเนี่ยลล์ คัง345,000330 มิถุนายน 2567Dow Championship (ร่วมกับ  Yin Ruoning)64-66-66-62=258−221 สโตรก Ally Ewing และ Jennifer Kupcho 366,082(ต่อคน)424 พฤศจิกายน 2567CME Group Tour Championship71-67-63-65=266 −221 สโตรก Angel Yin4,000,000511 พฤษภาคม 2568Mizuho Americas Open64-73-65-69=271 −174 สโตรก Celine Boutier450,000612 ตุลาคม 2568Buick LPGA Shanghai65-70-66-63=264–24เพลย์ออฟ Minami Katsu330,000723 พฤศจิกายน 2568CME Group Tour Championship67-63-64-68=262–264 สโตรก ปาจรีย์ อนันต์นฤการ4,000,000822 กุมภาพันธ์ 2569Honda LPGA Thailand 

 เลดีส์ ยูโรเปี้ยน ทัวร์ (5) 
ลำดับวันที่การแข่งขันคะแนนพาร์ระยะห่างรองชนะเลิศ19 ก.ค. 2560เลดีส์ ยูโรเปี้ยน ไทยแลนด์ แชมเปี้ยนชิพ70-71-70-72=283−52 สโตรก อานา เมเนนเดซ223 ก.ค. 2562เลดีส์ ยูโรเปี้ยน ไทยแลนด์ แชมเปี้ยนชิพ (2)69-67-63-67=266−225 สโตรก เอสเธอร์ เฮนเซเลท327 มิ.ย. 2564ทิปสปอร์ต เช็ก เลดีส์ โอเพ่น68-68-65=201−151 สโตรก นูเรีย อิตูร์ริออซ411 ก.ย. 2564วีพี แบงค์ สวิส เลดีส์ โอเพ่น68-66-66=200−161 สโตรก มาเรียนเน่ สคาร์ปนอร์ด515 กุมภาพันธ์ 2568 PIF Saudi Ladies International67-64-69=200−164 สโตรก Lee So-mi
 อาฒยา ชนะการแข่งขันในขณะเป็นนักกอล์ฟสมัครเล่น

สถิติเพลย์ออฟ เลดีส์ ยูโรเปี้ยน ทัวร์ (0–1)
ลำดับปีการแข่งขันคู่แข่งผล12564อรามโก้ ทีม ซีรีส์ – ลอนดอน มาเรียนเน่ สคาร์ปนอร์ดแพ้ให้กับเบอร์ดี้ ในการเพลย์ออฟ หลุมที่ 2 

 สมาคมกีฬากอล์ฟอาชีพสตรี (Thai LPGA Tour) (5) 
 2563 (5) สิงห์-เอสเอที ไทยแอลพีจีเอ แชมเปียนชิป สนาม 3, สิงห์-เอสเอที ไทยแอลพีจีเอ แชมเปียนชิป สนาม 6, สิงห์-เอสเอที ไทยแอลพีจีเอ แชมเปียนชิป สนาม 7, สิงห์-เอสเอที ไทยแอลพีจีเอ แชมเปียนชิป สนาม 8, เมืองไทยประกันภัย ไทยแลนด์ แอลพีจีเอ มาสเตอร์ส

 เลดีส์ เอเชียน ทัวร์ (1)
No.DateTournamentWinning scoreMargin ofvictoryRunner-up123 ธันวาคม 2566Simone Asia Pacific Cup  (individual)−14 (68-65-69=202)7 สโตรก Lee Da-yeon

 รายการอื่นๆ (2) 
 2564 (1) ฟีนิกซ์ เลดี้ส์ คลาสสิค
2566 (1) Simone Asia Pacific Cup - team (ร่วมกับ จารวี บุญจันทร์)

 อันดับโลก 
อันดับจากการจัดอันดับโลกกอล์ฟหญิง ในแต่ละปี
ปี อันดับโลก  คะแนนเฉลี่ย  อ้างอิง20173520.2320182450.4220192290.4620202750.402021193.27 20223 6.37  2023  9  5.16   2024  4  6.36   2025  1^  11.48  

 รางวัล 
 2021 Race to Costa Del Sol
 2021 Order of Merit
 2022 Rookie of the Year
 2023, 2025 LPGA Vare Trophy

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๓ , เล่ม ๑๓๘ ตอนพิเศษ ๒ ข หน้า ๘๓, ๒๙ มกราคม ๒๕๖๔
 อ้างอิง 

 แหล่งข้อมูลอื่น 

อันดับโลกนักกอล์ฟหญิง

หมวดหมู่:นักกอล์ฟหญิงชาวไทย
หมวดหมู่:นักกีฬาไทยที่ได้เหรียญทองโอลิมปิกเยาวชน
หมวดหมู่:บุคคลที่เกิดในปี พ.ศ. 2546
หมวดหมู่:บุคคลจากอำเภอบ้านโป่ง
หมวดหมู่:นักกอล์ฟในแอลพีจีเอ
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักกีฬาไทยที่ได้เหรียญทองแดงซีเกมส์
หมวดหมู่:นักกอล์ฟในโอลิมปิกฤดูร้อน 2024
หมวดหมู่:นักกีฬาจากจังหวัดราชบุรี
หมวดหมู่:ผู้ได้รับเครื่องราชอิสริยาภรณ์ ร.ท.ภ.